Aukštutinės Dauguvos savivaldybė
Aukštutinės Dauguvos savivaldybė (latv. Augšdaugavas novads) – administracinis vienetas pietryčių Latvijoje, Latgaloje ir Sėlijoje. Ribojasi su Jekabpilio, Lyvanų, Preilių ir Kraslavos savivaldybėmis, Baltarusijos Respublikos Breslaujos rajonu, Lietuvos Respublikos Zarasų ir Rokiškio rajonais. Plotas 2523,5 km², 25 927 gyventojų (2021 m.). Administracinis centras – Daugpilis (į savivaldybės sudėtį neįeina).